अमीर परिवार में खाना बनाकर रेस्तरां की मालकिन बनी, 6 बार सर्वोच्च सम्मान मिला
फ्रांस की शेफ यूजनी ब्रेजियर को मॉर्डन फ्रेंच कुजिन की जननी कहा जाता है। 19-20वीं सदी की शुरूआत में फ्रांस में शेफ बनना आसान नहीं था। शेफ बनने के लिए बेहद सख्त नियम का पालन करना होता था। ऐसे में बिना ट्रेनिंग ब्रेजियर ने कुकिंग की दुनिया में इतिहास बनाया।
फ्रांस की शेफ यूजनी ब्रेजियर को मॉर्डन फ्रेंच कुजिन की जननी कहा जाता है। 19-20वीं सदी की शुरूआत में फ्रांस में शेफ बनना आसान नहीं था। शेफ बनने के लिए बेहद सख्त नियम का पालन करना होता था। 10 से 13 साल के लड़के किचन में काम करना शुरू कर देते थे, ताकि आगे चलकर उनकी शेफ बनने की राह आसान हो सके।
ऐसे लड़कों की ट्रेनिंग पेरिस में होती, लेकिन उससे पहले उन्हें कैसिनो और रिजॉर्ट जैसी जगहों पर काम करना पड़ता। वहीं, पुरुषों के मुकाबले महिलाओं को ऐसी कोई ट्रेनिंग नहीं मिलती थी। ऐसे में ब्रेजियर ने कुकिंग की दुनिया में इतिहास बनाया।
5 साल की उम्र में बनानी लगी थीं स्वीट डिश टार्ट
ब्रेजियर का जन्म 1895 में हुआ। 1900 के दशक की शुरुआत में, उनका परिवार ल्योन से 56 किमी उत्तर-पूर्व में ला ट्रांक्लियर में रहता था। ब्रेजियर अपनी मां की देखरेख में बचपन में ही खाना बनाने लगी थीं। पांच साल की उम्र में वो दो तरह का टार्ट बना लेती थीं। लेकिन उन्हें अवन में खाना पकाने की इजाजत नहीं थी। वो घर में पलने वाले सुअरों को संभालती थीं। उनकी स्कूली शिक्षा आधी-अधूरी रही। यूजनी सिर्फ सर्दियों के दिनों में ही स्कूल जा पातीं, जब खेत में काम कम होता। लेकिन बाद में वो पढ़ाई भी बंद हो गई।
बिना शादी प्रेंग्नेट हुई तो पिता ने घर से निकाला
ब्रेजियर जब 10 साल की थीं, तब उनकी मां की मौत हो गई। छोटी उम्र में ही परिवार की मदद के लिए वो पड़ोसी के खेत में काम करने लगी। साल 1914 में ब्रेजियर 19 साल की थीं, जब प्रेंग्नेट हो गई। बिना शादी के बच्चा होना उस वक्त बहुत बुरा माना जाता था, इस वजह से उनके पिता ने उन्हें घर से बाहर निकाल दिया। अपना गुजारा करने के लिए ब्रेजियर लियोनेज में रहने वाले एक अमीर मिलियट परिवार के लिए हाउसकीपिंग का काम करने लगीं। वहां काम करने के दौरान उन्होंने अपने बेटे को बोर्डिंग में डाल दिया।
स्टोरी में आगे बढ़ने से पहले इस पोल के जरिए वुमन शेफ को लेकर आपकी क्या राय है, वो बताते चलिए...
छुट्टियों में घूमते-घूमते बनी कुक
मिलियट फैमिली हर साल सर्दियों में दक्षिणी फ्रांस के कान में रहने जाती। ब्रेजियर भी उनके साथ जाने लगीं। एक बार फैमिली ने वहां पूरे साल रहने का फैसला किया। फिर ब्रेजियर उनके लिए हाउसकीपिंग के अलावा कुक की भूमिका में निभाने लगीं। लेकिन खाना बनाने के लिए उनके पास कोई कुक बुक या गाइड नहीं थी। फिर ब्रेजियर वहां के व्यापारियों स्थानीय होटल कर्मचारियों से रेसिपी पूछतीं और उन्हें याद रखतीं।
काम देख नामी रेस्तरां ने अपने यहां दिया काम
मिलियट फैमिली के लिए कुछ सालों तक काम करने के बाद ब्रेजियर को ल्योन के एक बड़े रेस्तरां Françoise Fillioux ने अपने यहां काम पर रखा लिया। उन्होंने ब्रेजियर को अपने le Bistrot Fillioux रेस्तरां में काम पर रखा, जहां के किचन में सिर्फ महिलाएं काम करती थीं।
चार-पांच साल के अंदर खोल लिए खुद के 2 रेस्तरां
ब्रेजियर ने मेरे फिलौक्स के साथ और भी कई रेस्तरां में काम किया। साल 1922 तक वो इतने पैसे जमा कर चुकी थीं कि एक ग्रॉसरी शॉप ले सकें। बाद में उन्होंने उसी शॉप को एक छोटे रेस्तरां में तब्दील कर दिया। ब्रेजियर अपने रेस्तरां में अपने तरीके का क्रेफिश, रोस्टेड पिजन और कंट्री स्टाइल पी एंड कैरेट ग्राहकों को सर्व करती। इन डिश ने उन्हें पहचान दिलाई। बाद में उन्होंने अपने रेस्तरां को सेंटर लियोन में शिफ्ट किया, जो कि आज का ‘ला मेरे ब्रेजियर’ है। चार-पांच साल के अंदर ही उन्होंने अपना दूसरा रेस्तरां लियाेन से बाहर खोला। उन्होंने रेस्तरां के अलावा फाॅर्म और कुकरी स्कूल भी खोले।
छह मिशेलिन स्टार जीतने वाली पहली शख्स
कुकिंग की दुनिया में किसी के नाम के आगे ‘मिशेलिन स्टार’ लगना बहुत सम्मान की बात होती है। ब्रेजियर ने एक अलग मुकाम बनाया। उन्हें ‘मदर ऑफ मॉर्डन फ्रेंच कुजिन’ का कहा जाता है। 40 की उम्र तक उनके पास खुद के दो रेस्तरां हो चुके थे और वो दुनिया की सबसे पुरस्कृत शेफ रहीं। 1933 में वो मिशेलिन स्टार जीतने वाली पहली शख्स बनीं। उन्होंने एक नहीं, दो नहीं पूरे छह मिशेलिन स्टार जीते थे। उनका ये रिकॉर्ड 1998 तक कायम रहा।